ΚΑΝΟΝΙΣΜΟΣ (ΕΚ) αριθ. 1730/97 ΤΗΣ ΕΠΙΤΡΟΠΗΣ της 4ης Σεπτεμβρίου 1997 για τροποποίηση του κανονισμού (ΕΟΚ) αριθ. 1729/78 περί των λεπτομερειών εφαρμογής που αφορούν την επιστροφή στην παραγωγή για τη χρησιμοποιούμενη στη χημική βιομηχανία ζάχαρη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1599/96 (2), και ιδίως το άρθρο 9 παράγραφος 6,

Εκτιμώντας:

ότι το άρθρο 5α παράγραφος 1 του κανονισμού (ΕΟΚ) αριθ. 1729/78 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1126/96 (4) έχει προβλέψει την καταχώρηση της επιστροφής στην παραγωγή εάν, μεταξύ της ημέρας αποδοχής της αίτησης του τίτλου της επιστροφής στην παραγωγή και της ημέρας της μεταποίησης του βασικού προϊόντος, επέρχεται τροποποίηση της τιμής παρεμβάσεως της λευκής ζάχαρης που έχει καθορισθεί σε Ecu για τις μη ελλειματικές ζώνες 7

ότι η επιστροφή στην παραγωγή καθορίζεται βάσει της τιμής της κοινοτικής ζάχαρης και της εξέλιξης της τιμής της ζάχαρης στη διεθνή αγορά 7 ότι σύμφωνα με το άρθρο 4α του κανονισμού (ΕΟΚ) αριθ. 1010/86 του Συμβουλίου (5), εννοείται ως τιμή της κοινοτικής ζάχαρης η τιμή παρέμβασης της λευκής ζάχαρης προσαυξημένη κατά τα έξοδα αποθήκευσης και εννοείται ως τιμή της ζάχαρης στη διεθνή αγορά η τιμή της κοινοτικής ζάχαρης μειωμένη κατά το μέσο όρο των επιστροφών κατά την εξαγωγή που έχουν διαπιστωθεί κατά τη διάρκεια μιας περιόδου αναφοράς 7 ότι με τον τρόπο αυτό η εισφορά στην αποθήκευση απαραιτήτως λαμβάνεται υπόψη για τον καθορισμό των επιστροφών στην παραγωγή 7 ότι πρέπει συνεπώς να υπάρξει η δυνατότητα της προαναφερθείσας προσαρμογής όχι μόνο σε περίπτωση τροποποιήσεως της τιμής παρεμβάσεως της λευκής ζάχαρης αλλά επίσης στην περίπτωση τροποποιήσεως της εισφοράς αποθήκευσης μεταξύ της ημέρας αποδοχής του τίτλου και της ημέρας μεταποιήσεως του βασικού προϊόντος και να καθορισθεί η προσαρμογή λαμβάνοντας υπόψη τις εισφορές στην αποθήκευση που εφαρμόζονται πριν και μετά την τροποποίηση 7

ότι ο παρών κανονισμός πρέπει να εφαρμοσθεί για πρώτη φορά στις εργασίες για τις οποίες οι τίτλοι των επιστροφών στην παραγωγή ζητούνται από την 1η Οκτωβρίου 1997 για τη μεταποίηση της ζάχαρης της νέας παραγωγής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 5α του κανονισμού (ΕΟΚ) αριθ. 1729/78 αντικαθίσταται από το ακόλουθο κείμενο:

«Άρθρο 5α1. Εάν κατά τη διάρκεια της περιόδου που περιλαμβάνεται μεταξύ της ημέρας παραλαβής της αιτήσεως του τίτλου της επιστροφής στην παραγωγή σε εφαρμογή του παρόντος κανονισμού και της ημέρας μεταποιήσεως του βασικού προϊόντος κατά την έννοια του άρθρου 1 του κανονισμού (ΕΟΚ) αριθ. 1010/76 επέρχεται τροποποίηση της τιμής παρεμβάσεως της λευκής ζάχαρης που έχει καθορισθεί σε Ecu για τις μη ελλειματικές ζώνες ή/και τροποποίηση της εισφοράς αποθήκευσης που έχει καθορισθεί σε Ecu δυνάμει του κανονισμού (ΕΟΚ) αριθ. 1785/81, η επιστροφή στην παραγωγή προσαρμόζεται για τις ποσότητες του βασικού προϊόντος που μεταποιούνται μετά από την τροποποίηση αυτή.

2. Για την εφαρμογή της προσαρμογής που αναφέρεται στην παράγραφο 1, η αρμόδια αρχή του κράτους μέλους εκδόσεως του τίτλου της εν λόγω επιστροφής συμπληρώνει αυτή, κατά την έκδοση, με την ακόλουθη ένδειξη: "να προσαρμοσθεί σύμφωνα με τον κανονισμό (ΕΚ) αριθ. 1730/97 της Επιτροπής (ΕΕ L 243 της 5. 9. 1997, σ. 5)" για τις μεταποιήσεις που πραγματοποιούνται από την ημερομηνία εφαρμογής της εν λόγω νέας τιμής ή/και της εισφοράς αποθήκευσης.

Η προσαρμογή καθορίζεται κατά την πληρωμή της εν λόγω επιστροφής στην παραγωγή.

3. Όταν το βασικό προϊόν είναι λευκή ζάχαρη που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1010/86, η πρασαρμογή που αναφέρεται στην παράγραφο 1 λαμβάνεται αυξάνοντας ή μειώνοντας, κατά περίπτωση, την επιστροφή στην παραγωγή κατά τη διαφορά εκφρασμένη σε Ecu ανά 100 χιλιόγραμμα ζάχαρης, μεταξύ της τιμής παρεμβάσεως της λευκής ζάχαρης για τις μη ελλειμματικές ζώνες αυξημένη κατά την εισφορά αποθήκευσης, που εφαρμόζονται την ημέρα αποδοχής της αιτήσεως του τίτλου και της ίδιας τιμής της λευκής ζάχαρης, αυξημένης κατά την εισφορά αποθήκευσης που εφαρμόζονται την ημέρα μεταποιήσεως του εν λόγω βασικού προϊόντος.

4. Όταν το βασικό προϊόν είναι ακατέργαστη ζάχαρη του ποιοτικού τύπου που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1010/86, η προσαρμογή που αναφέρεται στην παράγραφο 1 λαμβάνεται αυξάνοντας ή μειώνοντας, κατά περίπτωση, την επιστροφή στην παραγωγή κατά τη διαφορά εκφρασμένη σε Ecu ανά 100 χιλιόγραμμα ζάχαρης μεταξύ της τιμής παρεμβάσεως της ακατέργαστης ζάχαρης αυξημένης κατά την εισφορά στην αποθήκευση εκφρασμένη σε ακατέργαστη ζάχαρη που εφαρμόζονται την ημέρα αποδοχής της αίτησης του τίτλου και της ίδιας αυτής τιμής αυξημένης κατά την εισφορά στην αποθήκευση εκφρασμένη σε ακατέργαστη ζάχαρη που εφαρμόζεται την ημέρα μεταποιήσεως του εν λόγω βασικού προϊόντος.

5. Εάν η απόδοση της ακατέργαστης ζάχαρης αποκλίνει από εκείνη του ορισμού του ποιοτικού τύπου που αναφέρεται στον κανονισμό (ΕΟΚ) αριθ. 431/68 του Συμβουλίου (1), το ποσό της επιστροφής προσαρμοζόμενο σύμφωνα με την ανωτέρω παράγραφο 4, προσαρμόζεται για την πληρωμή, εφαρμόζοντας τις διατάξεις του άρθρου 5 παράγραφος 1 του κανονισμού (ΕΚ) αριθ. 1423/95 (2).

6. Όταν το βασικό προϊόν είναι σιρόπι σακχαρόζης, κατά την έννοια του άρθρου 1 παράγραφος 1 του κανονισμού (ΕΟΚ) αριθ. 1010/86, η προσαρμογή καθορίζεται σύμφωνα με την ανωτέρω παράγραφο 4 και το άρθρο 6 του κανονισμού (ΕΟΚ) αριθ. 1010/86.

7. Όταν το βασικό προϊόν είναι ισογλυκόζη, κατά την έννοια του άρθρου 1 παράγραφος 1 και του άρθρου 2 του κανονισμού (ΕΟΚ) αριθ. 1010/86, η προσαρμογή καθορίζεται σύμφωνα με την ανωτέρω παράγραφο 4 και εφαρμόζεται ανά 100 χιλιόγραμμα ξηράς ουσίας του συγκεκριμένου προϊόντος.»(1) ΕΕ L 89 της 10. 4. 1968, σ. 3.

(2) ΕΕ L 141 της 24. 6. 1995, σ. 16.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Σεπτεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 177 της 1. 7. 1981, σ. 4.

(2) ΕΕ L 206 της 16. 8. 1996, σ. 43.

(3) ΕΕ L 201 της 25. 7. 1978, σ. 26.

(4) ΕΕ L 150 της 25. 6. 1996, σ. 3.

(5) ΕΕ L 94 της 9. 4. 1986, σ. 9.